

# JÕELÄHTME VALLAVALITSUS

MTÜ Köögiviljaaianduse Ühistu Kadakas

augusts@mail.ru 23.08.2024 nr 6-4/1764-

**Täiendatud Ülgase küla Kuresilma tee 2 maaüksuse ja lähiala detailplaneeringu materjal**

Ülgase küla Kuresilma tee 2 maaüksuse ja lähiala detailplaneering võeti vastu 07.03.2024 Jõelähtme Vallavalitsuse korraldusega nr 207. Detailplaneeringu 15.04.–29.04.2024 toimunud avaliku väljapaneku ajal esitas planeeringulahendusele vastuväiteid kaks isikut. Jõelähtme Vallavalitsus korraldas avaliku väljapaneku tulemuste avaliku arutelu 19.06.2024. Üks isik võttis oma vastuväite tagasi vahetult enne avalikku arutelu, teatades oma mitte osalemisest avalikul arutelul.

Avalikul arutelul osalesid huvitatud ja puudutatud isikud ning Teie kui vastuväiteid esitanud KVAÜ Kadakas esindaja. Arutelul tutvustati detailplaneeringu lahendust, rõhutades vastuväiteid esilekutsunud probleeme sh juurdepääsuteele servituutide seadmise vajadust Kure tee 30 maaüksusel kulgevale teelõigule, sademeveekraavide korrashoiu vajadust ning Kuresilma tee 2 maaüksuse neljale krundile juurdepääsu tagamise võimaluse kaalumist lõuna poolt läbi RMK maade.

Arutelu tulemusena nõustusite KVAÜ Kadakas esindajana loobuma nõudest, mis puudutas ettepanekut juurdepääsu tagamist planeeringualale läbi RMK maade. Samas tegite Te ettepaneku täiendada Kuresilma tee 2 detailplaneeringu dokumentatsiooni täpsemate lahendustega (projektidega) sademevee kraavide taastamiseks, korrashoiuks laiemal alal sh väljapool planeeringu ala.

Peale planeerija poolt seletuskirja muudatuste, täienduste sisse viimist, saatis kohalik omavalitsus 20.06.2024 e-kirjaga, Teile kui KVAÜ Kadakas esindajale planeeringu dokumendi üle vaatamiseks ja vastuväidete maha võtmiseks, määrates tagasiside andmiseks tähtaja. Tähtajaks vastuväiteid esitanud isikuna Te ei loobunud oma arvamusest, vaid saatsite vallavalitsusele 28.06.2024 kirjaga nr 6-4/1764-4 täiendavad märkused ja ettepanekud detailplaneeringu lahendusele.

Kirjas tõite välja, et Teis tekitas küsitavusi jätkuvalt 19.06.2024 avalikul arutelul kõne all olnud sademevee ärajuhtimise ja kraavide korrashoiu teemaline seisukoht ning saadud täpsustused Teid ei rahuldanud. Teie meelest ei olnud piisavad planeerija poolsed selgitused, täiendused detailplaneeringu seletuskirjas.

Käesolevaga edastame Teile veelkord täiendatud detailplaneeringu materjali: seletuskirja ja joonise üle vaatamiseks ja heakskiidu saamiseks. Detailplaneeringu joonist on täiendatud tänava tüüplõikega (pos nr 8) kraavi ääres. Samas kinnitame veelkord, et saame saata Teile sademevete ärajuhtimise ja kraavide osas lahendusi, mis jäävad planeeringuala raamesse. Kogu piirkonna tervikliku sademevete ärajuhtimise lahenduste välja töötamine väljub koostatava detailplaneeringu kohustuste raamest. Samuti saavad kraavide heakorra ja läbilaske võime üle otsustada ja seda korras hoida vaid kraavide omanikud ise ehk antud juhul Aiandusseltsi Sever liikmed.

Jõelähtme Vallavalitsus loodab, et esitatud lisamaterjal on piisavalt vastanud Teie kirjas toodud täiendavatele küsimustele. Vastavalt PlanS § 136, lg 5 saab vastuväiteid esitanud isik võtta oma vastuväited tagasi ja detailplaneering kehtestatakse täpsustatud lahendusega. Selleks palume esitada valda vastav loobumisettepanek teatades sellest detailplaneeringu koostamise korraldajat kirjalikku taasesitamist võimaldavas vormis hiljemalt **09.09.2024.**

Lugupidamisega

(allkirjastatud digitaalselt)

Andrus Umboja

Vallavanem

Lisad:

1. Detailplaneeringu seletuskiri
2. Detailplaneeringu põhijoonis tehnovõrkudega

Tiina Skolimowski

planeeringuspetsialist

605 4855